जम्मू कश्मीर के उरी में सेना के एक अड्डे पर 18 सितंबर को हमले के बाद से भारत और पाकिस्तान के बीच कूटनीतिक तनाव बढ गया है। इस हमले में भारत के 18 जवान शहीद हुए थे। पाकिस्तान ने हमले में किसी भी तरह की संलिप्तता के आरोपों से इंकार किया है और दोनों देशों ने संयुक्त राष्ट्र महासभा सहित सभी मंचों पर एक दूसरे पर निशाना साधा है। टोनर ने दोहराया कि यह अमेरिका का लंबे समय से मानना रहा है कि भारत और पाकिस्तान रिश्तों के सामान्य होने से लाभ की स्थिति में होंगे। उन्होंने कहा कि हम भारत और पाकिस्तान दोनों को सीधे संवाद करने के लिए प्रेरित करते हैं जिसका उद्देश्य तनाव कम करना हो।